Τζόσελυν Πέρσι, 11ος κόμης του Νορθάμπερλαντ

Ο Τζόσελυν Πέρσι, 11ος κόμης του Νορθάμπερλαντ και 5ος βαρόνος του Πέρσι (4 Ιουλίου 1644 - 31 Μαΐου 1670) Άγγλος ευγενής και 11ος Κόμης του Νορθάμπερλαντ (1668 - 1670) ήταν μεγαλύτερος γιος του Άλγκερνον Πέρσι, 10ου κόμη του Νορθάμπερλαντ και της δεύτερης συζύγου του Λαίδης Ελισάβετ Χάουαρντ, κόρης του Θεόφιλου Χάουαρντ, 2ου κόμη του Σάφοκ. Συμμετείχε στην τελετή στέψης του Καρόλου Β΄ της Αγγλίας στις 23 Απριλίου 1661 και στις 4 Νοεμβρίου 1661 εισήλθε στον Ίνερ Τέμπλ για νομικές υπηρεσίες.
Παντρεύτηκε στις 23 Δεκεμβρίου 1662 την Ελισάβετ Ουριοθέσλι, 3η κόρη και κληρονόμο του Τόμας Ουριοθέσλι, 4ου κόμη του Σαουθάμπτον με την οποία απέκτησε :

*Χένρι Πέρσι, λόρδος του Πέρσι (1668 - 1669)
*Λαίδη Ελισάβετ Πέρσι (1667 - 1722), κόρη και κληρονόμος του παντρεύτηκε τον Κάρολο Σέιμουρ, 6ο δούκα του Σόμερσετ (1662–1748).

Οι κύριες οικογενειακές εκτάσεις ήταν :

*Το "κάστρο του Τοφλιφ" στην Γιορκσάιρ, η αρχαία θέση της οικογένειας στην Αγγλία και η πρωτεύουσα της φεουαδαρχικής βαρονίας του Τοφλιφ, στο Domesday Book εμφανίζεται ιδιοκτήτης της ο Γουίλιαμ Πέρσι (πέθανε το 1096)
*Το Πέτγουορθ στο Σάσσεξ διεκδικήθηκε από τον Τζόσελυν ντε Λέουβεν (πέθανε το 1180), σύζυγο της Αγνής Πέρσι μιας από τις κόρες και κληρονόμους του Γουίλιαμ Πέρσι (πέθανε το 1174), φεουδαρχικού βαρόνου του Τοφλιφ στην Γιορκσάιρ και εγγονού του Γουίλιαμ Πέρσι (πέθανε το 1096). Ο μικρότερος γιος του Τζόσελυν ντε Λέουβεν Ριχάρδος των Πέρσι (πέθανε το 1244) πήρε το επώνυμο της μητέρας του "Πέρσι" και κληρονόμησε τόσο τις εκτάσεις του πατέρα του στο Πέτγουορθ όσο και της μητέρας του στο Τοφλιφ. Ο Ριχάρδος πέθανε χωρίς παιδιά και οι εκτάσεις πέρασαν στον ανιψιό του Γουίλιαμ ντε Πέρσι (1197 - 1245) επίσης εγγονό του Τζόσελυν ντε Λέουβεν που κληρονόμησε εδάφη στο Τοφλιφ από την μεγάλη θεία του Ματθίλδη Πέρσι.
*Το "κάστρο του Άλνουικ" στην Νορθάμπερλαντ αγόρασε ο Χένρι Πέρσι, 1ος βαρόνος του Πέρσι από τον Άντονι Μπέκ, πρίγκιπα και επίσκοπο του Ντάραμ (1309).
*Το "κάστρο του Γουάρκγουορθ" στην Νορθάμπερλαντ,
*Το "κάστρο του Κόκερμαουθ" στην Κάμπρια , το κληρονόμησε ο Χένρι Πέρσι, 1ος Κόμης του Νορθάμπερλαντ και οι αρσενικοί του απόγονοι από την δεύτερη σύζυγο του Ματθίλδη Λουκί (1343 - 1398) κόρη του Σερ Τόμας ντε Λουκί, 2ου βαρόνου του Λουκί και της Μαργαρίτας Μούλτον, αδελφή και διάδοχο του Αντωνίου Λουκί (πέθανε το 1368). Η κληρονομιά έγινε υπό τον όρο να φέρει τα σύμβολα του Οίκου του Λούκι σε τεταρτημόρια πάνω στα δικά του σύμβολα.
*Το "κάστρο του Έγκρεμοντ" στην Κάμπρια, το αγόρασε (1529) ο Χένρι Πέρσι, 15ος κόμης του Νορθάμπερλαντ από τον Ρόμπερτ Ραντκλιφ, 1ο κόμη του Σάσσεξ (1483–1542).
*Το "κάστρο του Λέκονφιλντ" στην Γιορκσάιρ
*Ο "Οίκος της Σιών" ή πρώην μοναστήρι της Σιών στο Μίντλεσεξ που διεκδίκησε ο Χένρι Πέρσι, 9ος κόμης του Νορθάμπερλαντ (1594).

Μετά τον πρόωρο θάνατο του χωρίς γιο (1670) ο τίτλος του κόμη καταργήθηκε και οι εκτάσεις πέρασαν στην μοναδική του κόρη και κληρονόμο Λαίδη Ελισάβετ Πέρσι (1667 - 1722) που παντρεύτηκε τον Κάρολο Σέιμουρ, 6ο δούκα του Σόμερσετ (1662 - 1748) και έγιναν ένα από τα πλουσιότερα ζευγάρια στην Αγγλία. Ο τίτλος του κόμη του Νορθάμπερλαντ δημιουργήθηκε ξανά (1748) για τον γιο τους Άλγκερνον Σέιμουρ, 7ο δούκα του Σόμερσετ (1684 - 1750), οι περισσότερες εκτάσεις του Άλγκερνον πέρασαν στον γαμπρό του Σερ Ούγο Σμίθσον (1715 - 1786), 1ο βαρονέτο και αργότερα δούκα του Νορθάμπερλαντ που άλλαξε το επώνυμο του σε "Πέρσι" για να κληρονομήσει το "κάστρο του Άλνουικ". Ο Άλγκερνον Σέιμουρ δημιούργησε επίσης την κομητεία του Έγκρεμοντ (1749) ενώ έδωσε μεγάλες εκτάσεις όπως το Πέτγουορθ στο Σάσσεξ και το "κάστρο του Έγκρεμοντ" στην Κάμπρια στον άλλο ανιψιό του Σερ Κάρολο Γουίντχαμ, 4ο βαρονέτο (1710 - 1763).